
Clawr blaen
Tystir bod cynnwys y traethawd hwn yn waith yr ysgrifennwr, yn eithrio pan gyfeirir yn benodol at waith eraill. Deallwyd bod unrhyw waith a ddefnyddiwyd heb gyfeiriad yn gyfystyr â llên-ladrad, a fydd yn arwain at fethiant y modiwl hwn.
Nad yw'r prosiect ymchwil hwn nac unrhyw ran ohono wedi'i gyflwyno mewn ymgeisyddiaeth am unrhyw ddyfarniad heblaw am ran o'r radd BA mewn Addysg Gynradd gyda SAC o Drindod Dewi Sant Prifysgol Cymru.


Diolchiadau
Hoffwn ddiolch i’r cyfrynogwyr a oedd yn rhan o’r prosiect ymchwil hwn. Yn gyntaf, hoffwn ddiolch i Dr Sioned Hughes a Nanna Ryder am gynnal cysondeb o gymhelliant a dyfalbarhad, yn ogystal a chynnal arweinyddiaeth o syniadau gwerthfawr mewn darlithoedd. 

Pennod 1: Cyflwyniad
Nod y prosiect ymchwil yma yw datblygu dealltwriaeth yr ymchwilydd wrth ddarganfod dadansoddiad o gynnwys disgyblion â Anhywlder Sbectrwm Awtistig (ASA) mewn ysgolion prif ffrwd. Er mwyn sicrhau canlyniadau effeithiol a ddibynadwy, fe ddadansoddwyd adroddiadau Estyn a pholisïau ysgolion ar draws Cymru sy’n ymgysylltu efo’r mater hwn. Yn ogystal, holwyd cynorthwywyr ac athrawon ynglŷn â sut maent yn ymdopi ag integreiddio dysgwyr sy’n dioddef ag awtistiaeth yn eu hysgolion. 
Cynhwysa amcanion yr ymchwil:
· Ehangu gwybodaeth a dealltwriaeth o fanteision ac anfanteision wrth gynnwys disgyblion Anhywlder Sbectrwm Awtistig mewn ysgol prif ffrwd.
· Ymchwilio am strategaethau wrth gynnwys disgyblion Anhywlder Sbectrwm Awtistig mewn ysgol prif ffrwd.
· Ehangu gwybodaeth a dealltwriaeth ar sut i ymrwymo a chynnal cefnogaeth pob aelod o staff yn ystod y broses.
· Defnydd o dystiolaeth gynradd a ddibynadwy i ateb a’r hyn a ddarganfyddid.
Penderfynwyd ymchwilio ymhellach i’r ymholiad oherwydd diddordeb personol i’r achos o dan sylw a’i effaith ar unigolion, chyfoedion ac athrawon o fewn y sector addysg. O brofiad, gwelir bach iawn o gymorth ymchwanegol ar gyfer cynnwys disgyblion ASA o fewn ysgolion prif ffrwd, effeithir hyn ar hyder a presenoldeb yr unigolyn. Wrth ehangu ar wybodaeth a dealltwriaeth y teitl, hoffir pwysleisio dylanwad llwyddiannus o integreiddio mewn ysgolion a’u heffaith cadarnhaol ar unigolion. Gobeithir bod y wybodaeth yn cyfrannu at wella ei harfer dda o gynhwysiant yn yr ystafell dosbarth. Credir bod nifer o rolau a dylanwadau gwahanol sy’n sicrhau gweithred lwyddiannus o gynnwys dysgwyr sy’n dioddef ag ASA (Barnard, 2002). Felly, cyfatebir yr hyn â’r bwriad yr ymchwil megis casglu gwybodaeth trwy sawl ffynhonnell er mwyn cynnal eglurhad manwl efo’r dadansoddiad o gynnwys dysgwyr sy’n dioddef ag ASA i’r ysgol prif ffrwd.
Credir nad yw ymwybyddiaeth o Anhwylder y Sbectrwm Awtistiaeth a gwybodaeth dealltwriaeth athrawon yn ddigon hyderus i nifer o athrawon i gydweithio ac ymrwymo efo broses megis cynnwys dysgwyr mewn ysgol prif ffrwd (Gray,1993). Dyma felly, y ddadl helaeth o gweistynnu a fyddai’n well i gadw dysgwyr â ASA o fewn uned efo athrawon a chynorthwyydd sydd a chyfleusterau addas a phwrpasol i’r unigolion. Cefnoga Breakey a Hesmondhalgh (2001) efo’r pwynt yma gan nodi bod gan ysgolion prif ffrwd athrawon sy'n annhebygol o fod ag unrhyw wybodaeth am awtistiaeth a strwythur nad yw'n ddigon addas ar gyfer anghenion dysgwyr ASA, o ganlyniad nid yw’r broses o gynnwys dysgwyr ASA yn gweithredu’n ddigon safonol ar gyfer lles yr unigolyn (Estyn, 2018). Felly, er mwyn ymholi ac ymateb i’r hyn a esbonir, defnydwyd gwahanol ddulliau ymchwil cynradd ac eilaidd i grynhoi a dadansoddi amrywiaeth o wybodaeth ddibynadwy i sicrhau dysgwyr iach a hyderus (Donaldson, 2015).
Y dulliau ymchwil a wneir yw:
· Adolygiad o lenyddiaeth.
· Cyfweliadau grŵp gyda phlant, sef holi cwestiynau ar sut maent yn teimlo wrth integreiddio o fewn ysgol A.
· Cyfweliadau gydag athrawon megis holi cwestiynau ar faint o gymorth mae 'Ysgol A' yn cynnig i ddysgwyr ASA.
· Holiadur ar gyfer cynorthwywyr sy'n cyd-weithio efo dysgwyr ASA.
Er mwyn cynnal eglurhad cadarn i'r darllenydd at ddibenion y prosiect ymchwil hwn, defnyddir y termau ‘Ysgol A’ ac 'y tŷ' ar gyfer atgyfeiriad o dystiolaeth gynradd o’r profiad dewisol.  Sefydlir ‘Y tŷ’ o fewn Ysgol A, a’i nod yw cynnig darpariaeth arbenigol, benodol i’r disgyblion o fewn awyrgylch cartrefol. Adlewyrchir yr uned polisi o integreiddio cryf i bob disgybl ymgymryd gwersi o fewn prif-frwd trwy lwyddo hybu hyder ac annibyniaeth y disgyblion (Estyn, 2016).
 







Pennod 2: Adolygiad Llenyddiaeth
2.1 - Stigma cymdeithasol (neu ganfyddiad) Awtistiaeth
Anhwylder datblygiadol niwrolegol yw Anhwylder Sbectrwm Awtistiaeth (ASA) sy'n cael ei nodweddu gan namau mewn cyfathrebu, rhyngweithio cymdeithasol, a phatrymau ymddygiad (Cymdeithas Genedlaethol Awtistiaeth, 2018). Yn wahanol i ASA ac anableddau eraill megis Syndrome Down, caiff ASA ddiagnosis trwy arsylwi ar ymddygiad unigolyn a thrwy hunan-adrodd. Gellir cysylltu’r nodweddion â stigma sef broses gymdeithasol sy'n cynnwys adnabod amrywiadau dynol a chysylltu'r amrywiadau hyn â nodweddion negyddol (Gray, 1993). Yn dilyn hynny, gall unigolion sy'n cael eu stigmateiddio ddioddef gwahaniaethu gan eraill trwy gydol eu gyrfa ysgol.
Cefnoga Denning a Moody (2018) ddamcan Gray (1993) gan nodi bod yna stigma penodol sy'n gysylltiedig ag ASA. O ganlyniad, mae rhwystr damcaniaethol yn cael ei greu rhwng unigolion ag awtistiaeth ac unigolion niwro-nodweddiadol, lle maent yn cael eu hystyried yn bobl o'r tu allan ac yn y pen draw yn wahanol i bawb arall. Cefnogir hyn gan Gates (2019) pan ddywed taw’r stigma a'r rhwystr sy’n arwain at unigyn plant â ASA drwy gydol eu taith ysgol.
Er y ceir rhaglenni’r cymdeithasau ASA a rhaglenni prif-ffrydio i gynyddu ymwybyddiaeth y cyhoedd, sonnir gan Gray (1993) bod ASA yn parhau i fod yn fater sydd â diffyg gwybodaeth a dealltwriaeth gyffredinol sy’n achosi stigma i nifer.
“The results indicate that autism has uniquely stigmatising aspects because of the extremely disruptive nature of autistic symptoms . . . and the lack of public knowledge and understanding regarding the nature of autism. Most parents perceived themselves to be stigmatised by their child's disorder”
(Gray, DE. 1993, Tud. 1)
Cefnoga Gates (2019) bod y stigma mae’r cymdeithasau ledled y byd yn ei roi i ASA yn dylanwadu’n negyddol ar les yr unigolyn a’i theulu wrth barhau â’r broses o gymysgu’r unigolyn yn ysgol prif ffrwd. Noda gall stigma gadw teuluoedd rhag ceisio diagnosis a gwasanaethau i'w plant sy’n gallu effeithio ar gyfleoedd addysgol. Ymateba Holtom a Jones (2018) gan amlygu bai ar ddealltwriaeth bobl sy’n achosi iddynt stereoteipio ASA gydag agweddau megis siom, annifyrrwch, cywilydd neu waeth. Dadleua Shcherbakov (2016) bod rhaglenni teledu sydd ar fai am greu barn ystrydebol ar ASA, amlygir bod yr achos hynny wedi dylanwadu’n negyddol ar gysyniad a dealltwriaeth pobl o'r cyflwr. I’r gwrthwyneb, awgryma astudiaeth achos Sarris (2015) bod dealltwriaeth pobl yn cynyddu’n raddol ers i gwmni ‘ASD Cymru’ lansio gwybodaeth a chymorth ym mis Mehefin 2011. Cynhwysa’r wefan wasanaethau ar gyfer ysgol gyfan am ddim i godi ymwybyddiaeth ASA, cefnogir yr hyn i gynnwys unigolion â ASA yn y brif ffrwd yn llwyddiannus. Yn ôl Llywodraeth Cymru (2018), amlinellir mai nod Cymru yn ystod y blynyddoedd nesaf yw codi ymwybyddiaeth wrth gynnig deunyddiau rhyngweithiol i helpu ddeall arferion gorau posib. Cymhellir yr hyn i hybu disgwyliadau realistig ar gyfer rôl gweithwyr proffesiynol. Cyfatebir argymhellion Llywodraeth Cymru (2018) gydag amcanion yr ymchwil, fel y nodwyd i ehangu gwybodaeth a dealltwriaeth ar sut i gynnal cefnogaeth gweithwyr proffesiynol.
Sonnir gan Gates (2019) am stigma personol yr unigolyn sy’n dioddef ag ASA, nodir bod dryswch cynyddol ynghylch am pam bod dysgwyr ASA yn cael profiad stigma a diffyg perthyn. Ychwanegir gall hyn arwain at lefelau trallodus, gorbryder a gwrthodiad. Esbonnir bod yr anfantais hon yn gallu effeithio ar sut maent yn cymysgu a rhyngweithio yn ysgol brif ffrwd, yn enwedig os yw'r teulu'n cynnig diffyg cefnogaeth a dealltwriaeth o’r sefyllfa. Atgyfnerthir dylanwad rhieni ar ddewisiadau addysgol yr unigolion yn astudiaeth achos Sarris (2015), gan nodi bod rhai rhieni yn dewis i’r unigolion fynychu’r uned yn unig. Gwrthgyferbynnir rhai wrth iddynt ddewis cynnwys yr unigolyn yn yr ysgol prif ffrwd. Amlyga Pittman (2007) nid oes ateb cywir neu anghywir i benderfynu cynnwys unigolion â ASA yn ysgolion prif ffrwd ac esbonnir dylent barchu unrhyw ddewisiadau sy’n cael eu cynnal gan y rhieni.   
2.2 - Addysg Prif Ffrwd ac unigolion gyda Chod Anghenion Dysgu Ychwanegol (2018)
Gwneir y Cod Anghenion Dysgu Ychwanegol Cymru o dan Ddeddf 1.1 Anghenion Dysgu Ychwanegol a'r Tribiwnlys Addysg (Y Gyfarwyddiaeth Addysg, 2018).  Gosodir y ddeddf rheoliadau ynghyd â'r Cod, cynhwysir fframwaith cyfreithiol i sicrhau cydraddoldeb dysgwyr â ADY. Adlewyrchir gan Lywodraeth Cymru (2018) amserlen weithredu ar gyfer Rhaglen trawsnewid system ADY, cynhwysa cyhoeddiad Cod ADY terfynol ym mis Rhagfyr 2019, gan ddilyn hyfforddiant gweithredu ar y Cod newydd yn Ionawr 2020 ac yna ym mis Medi 2020 mai’r system newydd yn mynd yn fyw.
Amlinella Donaldson (2015) bod gan bawb yr un mynediad a hawliau megis dylai dysgwyr symud ar hyd yr un continwwm heb ystyried unrhyw anghenion dysgu ychwanegol. Adlewyrchir yr hyn gan God Anghenion Dysgu Ychwanegol (Y Gyfarwyddiaeth Addysg, 2018), nodir yr hawl i gael cefnogaeth i ymgysylltu â’r datganiad sy’n bresennol. Atgyfnerthir hyn efo gofynion Deddf Anghenion Addysgol Arbennig ac Anabledd 2001. Cynhwysa’r gyfraith y gofynion i sicrhau gwasanaethau i blant ag anableddau ledled y wlad. Amlygir bod dysgwyr ag ASA yn dod o dan y ddeddf megis anghenion penodol ar gyfer yr unigolyn (Y Gyfarwyddiaeth Addysg, 2018). Ychwanega Pittman (2007) dylai anhawster dysgu o fewn y ddeddf atal plentyn rhag cael ei addysgu mewn ysgol annibynnol megis prif ffrwd.
Gorchyma Y Gyfarwyddiaeth Addysg (2018) bod awdurdod ysgol brif ffrwd yn gyfrifol ar eithriad disgyblion niwro-nodweddiadol ac anghenion dysgu ychwanegol (ADY). Sylwyd bod hyn yn berthnasol ar gyfer cynnwys dysgwyr ASA i’r brif ffrwd, megis yr effaith gall yr awdurdod a’r arglwyddiaeth dylanwadu gyda’r broses o gynnwys disgyblion â ASA yn yr ysgol. Cyfeiria Pittam (2007) bod effaith ac arweiniad o’r broses mai’r ysgol yn cynnig yn hanfodol ar gyfer lles a chynnydd yr unigolyn o dan sylw. Atgyfnerthir y Cod yr hawl dylai disgyblion sy’n ymddangos datganiad penodol, mynychu uned neu ‘ysgol arbennig’ ar gyfer eu gyrfa ysgol. Gwrthgyferbynna Tarbox et.al (2014), dywed bod hawl i bob unigolyn mynychu ysgol prif ffrwd, hynny yw o leiaf un wers y dydd. Adlewyrchir hyn cyfleoedd cyfartal i ddatblygu sgiliau cyfathrebu a chymdeithasol wrth gynnig cyfle i addasu o fewn amgylchedd ysgol prif ffrwd. Cysyllta hyn yn gryf ag ethos Donaldson (2015).
Amlinellir gan Y Gyfarwyddiaeth Addysg (2018) bod rhaid gosod cymorth pwrpasol gan ystyried i’r ysgol roi gwybod i’w dysgwyr a’i rhieni ynglŷn â chymryd camau rhesymol am ei drefniadau. Noda’r Cod bod y trefniadau yn amrywio, hynny yw os fydd yr anawsterau neu anabledd yn galw am Ddarpariaeth ddysgu ychwanegol (DDdY). Esbonnir bod ADY dwys yn gymwys i ddarpariaeth addysgol ychwanegol sy’n mynd tu hwnt i’r cymorth disgwyliadol. Atgyfnerthir yr hyn gan polisi ADY Ysgol A (YGG, 2019) nodir bod cymorth ychwaengol yn hanfodol i gyrraedd potensial llawn y dysgwyr. Ychwanegir bod cynnal dulliau asesu ar draws y cwricwlwm yn hybu cydnabod cryfderau a’i gwendidau. 
Er nodir y Ddeddf Anghenion Dysgu Ychwanegol a'r Tribiwnlys Addysg (2018) argymhellion DDdY ar gyfer plant mewn gofal ag ADY, sylwyd bod diffyg manyleb o’r anghenion sydd rhaid cwrdd er mwyn creu penderfyniad os yw’r dysgwyr yn gymwys ar gyfer DDdY neu beidio. Cytunir gan Coon et.al (2014) bod arbenigwyr yn camddiagnosio dysgwyr ifanc, amlyga bod rhai yn gor-diagnosio sy’n gallu effeithio ar annibyniaeth unigolion yn y pen draw. Adlewyrchir hyn diffyg clirdeb ar beth yn union sy’n cwrdd ag anghenion DDdY.
Ychwanegir gan Lywodraeth Cymru (2018) bod darparu DDdY yn ysgolion prif ffrwd yn hanfodol i gydnabod dysgwyr ADY trwy wahaniaethu rhai agweddau ar gyfer anghenion yr unigolyn. Canfu adroddiad Estyn (2018) bod arfer da ymhlith ysgolion cynradd, dywed bod ysgolion yn darparu ystod eang o gyrsiau sy'n eu helpu i ddatblygu strategaethau ac ymagweddau penodol ar gyfer anghenion y disgyblion ag ASA. Ymatebir yr adroddiad arfer dda sy’n ymgysylltu gyda disgwyliadau Y Gyfarwyddiaeth Addysg (2018).
2.3 - Sut mae ysgolion yn ymdopi gyda disgyblion ag Anhwylder Sbectrwm Awtistig mewn ysgolion prif ffrwd?
[bookmark: _Hlk7041789]Rhagwelir bod cynnydd yn niferoedd o ddysgwyr ASA dros y pum mlynedd diwethaf (BBC, 2017). Dywed bod ASA wedi cynyddu mwy na 50% ers 2013, dylanwadir hyn ar bwyslais safon yr athrawon wrth addysgu dysgwyr â ASA.  Cred Quill (1995) bod amrywiaeth o strategaethau gwahanol ar sut i ymdopi gyda dysgwyr ASA o fewn ysgol prif ffrwd. Atgyfnerthir gall y strategaethau ddylanwadu’n fuddiol ar gyfoedion y dosbarth. Amlinellir gan Al-Ghani a Kenward (2011) problemau ailadroddus a all godi wrth addysgu disgyblion ag ASA megis gwrthod cyflawni gwaith cartref, methu profion ac anhawster wrth ymglymi ymhlith addysg prif ffrwd. Yn aml, yr achos o wrthod cyflawni gwaith cartref yw anhrefn a bod yn anghofus. Argymhella William, Wright a Young (2004) y strategaeth ar gyfer ymdopi gyda’r her hon yw caffael a threfnwr ysgrifenedig personol, wedi'i llofnodi gan yr athro neu'r rhiant i gadarnhau eu bod wedi’u gwblhau. Cytunir gan Bhargava (2018) bod tystiolaeth gadarnhaol o ddefnyddio strategaeth uniongyrchol yn sicrhau iddynt deimlo’n frwdfrydig trwy gydol y dasg.
Nodir gan Tarbox et al (2014), y ffactor sy’n effeithio ar fethiant profion yw diffyg cof yr unigolyn. Ymatebir taw y dull pwrpasol i oresgyn hyn yw sicrhau annogaeth ysgafn heb wasgedd ar yr unigolyn cyn prawf. Yn ychwanegol i hyn, credir fod ymgysylltiad efo’r rhieni ag athro yn hanfodol, er mwyn trafod a ellir cynnig cymorth ychwanegol wrth gyflawni’r prawf trwy ddull gwahanol. Mae ystadegau o astudiaeth a gynhaliwyd gan Coxon (2018) yn son am bryderon a deimlwyd gan 1,300 o fyfyrwyr prif ffrwd ynglŷn ag arholiadau ac adolygu. Amlyga’r canlyniad fod 96% o'r 1300 fyfyrwyr yn teimlo pwysau, felly gellir dychmygu'r teimlad llethol y byddai myfyrwyr ag ASA yn profi (Pittam, 2007).
Yn ôl Seach, Lloyd a Preston (2003) nodir achosion o anawsterau wrth ymglymi ymhlith disgyblion prif ffrwd megis ymdopi gyda newid yn eu hamserlen dyddiol. Ychwanegir gan Quill (1995) strategaeth sy’n targedu’r sefyllfa o dan sylw gan gynnwys system ‘BYDI’. Mae hyn yn cynnig cymorth ychwanegol i ddysgwyr sydd ag anhawsterau yn yr ysgol. Gall hyn sicrhau bod y disgybl yn ymddiried yn hyderus yn ei gyfoedion. Cyflwyna Webster Fframwaith BYDI yn 1942 (Bush, 2003), seilir ar raglen anffurfiol er mwyn cael cyfaill mewn ysgolion. Canfu bod system BYDI yn chwarae rôl bwysig wrth helpu creu amgylchedd diogel a chadarn yn yr ysgol. Pwysleisir gan Quicke (2008) bod mwyafrif o ysgolion uwchradd yn gweithredu’r system ond tua 49% o ysgolion cynradd sy’n gweithredu’r strategaeth yn effeithiol. Cefnoga Adroddiad Estyn (2011) bod y strategaeth yn hybu dysgwyr i adeiladu perthynas cadarn ac ymddiriedus, sef gofynion Cod Anghenion Dysgu Ychwanegol Cymru (Y Gyfarwyddiaeth Addysg, 2018).
Mynega Hurt et.al (2019) adlewyrchiad o ymatebion cadarnhaol gan weithwyr proffesiynol addysg ynglŷn â chynnwys dysgwyr ASA yn ysgolion prif ffrwd. Esbonnir bod adeiladu perthynas cryf yn strategaeth hanfodol sy’n galluogi cyfathrebiad da gyda theuluoedd. Dywed bod cymryd amser i feithrin perthynas â rhieni/gofalwyr a defnyddio strategaeth cyfathrebu wahanol fel llyfrau cartref/ysgol yn ddull llwyddiannus i gynnal ymddiriedaeth wrth ymdrin efo cynhwysiad ysgol prif ffrwd. Fel y nodir gan Y Gyfarwyddiaeth Addysg (2018) bod rôl asiantaethau allanol yn holl bwysig ar gyfer dysgwyr ag ASA, maent yn cynnwys gweithwyr proffesiynol ac unigolion sy’n cefnogi’r dysgwyr megis therapyddion iaith a lleferydd. Cysyllta’r therapydd uchod efo’r cymorth ychwanegol ar gael yn ymchwil Hurt et.al (2019).  Cyfeirir bod perthynas agos gyda therapydd lleferydd ac iaith o fewn yr ysgol, pwysleisir bod y cymorth y maent yn ei dderbyn yn hynod o bwysig gan ei bod yn darparu cysylltiadau â'r awdurdod addysg leol a'r GIG, sef sefydliadau a argymhellir yn y Cod Ymarfer (Adran Addysg, 2015).
2.4 - Manteision ac anfanteision o gynnwys disgyblion ag Anhwylder Sbectrwm Awtistig mewn ysgolion prif ffrwd
Fe’n hatgoffir gan Hurt et. al (2019) bod sawl rhwystr i geisio cynnwys dysgwyr ag ASA mewn ysgolion prif ffrwd. Noda bod diffyg prosesau ffurfiol ar gyfer trosglwyddo gwybodaeth ymhlith rhieni, ysgolion ac asiantaethau eraill. O ganlyniad, mynegir rhwystredigaethau ynglŷn â chamau cefnogi'r broses. Amlyga bod athrawon yn teimlo bod rhaid iddynt ddelio â phlant a theuluoedd, tra bod rhaid addysgu cyfoedion arall yn yr ysgol prif ffrwd. Ychwanega Cymdeithas awtistig genedlaethol (2019) bod arolwg Cod Ymarfer Anghenion Addysgol Arbennig ac Anableddau (SEND) yn nodi bod llai na phump o bob deg athro yn dweud eu bod yn hyderus ynghylch cefnogi plentyn ar y sbectrwm awtistiaeth. Mae Roth a Rezaie (2011) yn dadlau’r pwynt uchod ac yn datgan bod anfantais i’r dysgwyr ASA. Esbonnir bod sefydliad mwy profiadol megis uned Awtistiaeth yn cynnal adnoddau pwrpasol ac athrawon gyda phrofiad sy’n well ar gyfer addysg a lles y dysgwyr.
Pwysleisia Hurt et. al (2019) bod athrawon prif ffrwd yn teimlo bod anghysondebau o ran sut yr ymdrinnir ag achosion. Cydnabyddir bod angen cynllunio gwasanaethau ac ymyriadau yn ofalus, yn enwedig wrth ystyried adnoddau ariannol cyfyngedig o’r ysgol. Ychwanega Barnard, Prior a Potter (2000) bod diffyg adnoddau a chymorth ar gyfer dysgwyr ag ASA sy’n gallu effeithio ar eu haddysg. O ystyried hyn, gall yr anfantais yma ddylanwadu’n negyddol ar ymddygiad y dysgwyr e.e. rhwystredigaeth oherwydd na allant gyfathrebu ar lafar. Nodir gan Y Gyfarwyddiaeth Addysg (2018) yn datgan bod asiantaethau allanol yn gallu bod o fudd i’r achos hynny, megis therapydd iaith a lleferydd. Er dweud hyn, nodir gan Breakey a Hesmondhalgh (2001) bod manteision ar gyfer cael athrawon tra cymwys i ddysgu dysgwyr ASA mewn ysgolion prif ffrwd megis wrth ddatblygu sgiliau cyfathrebu, meddwl a hunan hyder y disgyblion hynny. Dadansodda Chandler-Olcot a Kluth (2019) pwysigrwydd athrawon sy'n gweithio gyda dysgwyr ASA, maent yn dysgu i ymddiried yn eu hunain er mwyn adeiladu perthynas cadarn efo’r unigolyn ac ymdopi gyda sefyllfaoedd newydd. Mae’r arweinydd ‘un genedl’ Hanson yn dadlau bod plant ag awtistiaeth ac anableddau yn rhoi straen ar athrawon ac ysgolion ac y dylid eu haddysgu ar wahân (Mayes, 2017).
Sefydlir Cyfraith Integreiddiad yn 1975 yn y DU (Trevarthen, 1996). Amlinellir bod gosodiad clir ar ddealltwriaeth bod gan bawb ag anableddau'r hawl i rannu ym mywyd y gymuned. Ychwanegir y gyfraith i sicrhau annogaeth o’r athrawon i ddisgwyl i ymddygiad a chyrhaeddiad y dysgwyr anelu i argymhellion y cwricwlwm prif ffrwd. Diffinnir bod tystiolaeth ddibynadwy sy’n cydnabod bod dysgwyr ag awtistiaeth neu aspergers yn elwa ar gymysgu â phlant eraill. Cytuna Roth a Rezaie (2011) efo hyn drwy amlygu bod cyfoedion y dosbarth yn elwa cymaint â’r dysgwyr ASA drwy ddatblygu sgiliau cymdeithasol ac  aeddfedu wrth ymdopi ac addasu ag amgylchedd anghyffredin.
Fodd bynnag, dadansodda Reed and Osborne (2014, dyfynwyd yn Waddington a Reed, 2017) tystiolaeth o ganlyniadau yn dangos bod athrawon yn rhyngweithio'n llai â'r cyfoedion dosbarth prif ffrwd os nad oedd dysgwyr ADY yn bresennol. Hynny yw, amlygir bod dulliau a strategaethau o drosglwyddiad gwybodaeth i ddysgwyr ASA yn dod o fudd ar gyfer y dosbarth cyfan. Canfir gan Trevarthen, et.al (1996) gall cyfoedion y dosbarth elwa cysylltiad mwy clir efo dulliau a dealltwriaeth gan hyrwyddiad uniongyrchol yr athrawon i’r dysgwyr ASA.
Diffinnir gan Ian Anderson (dyfynnwyd yn Mayes, 2017) o Gymdeithas Prifathrawon yr Ysgol Gynradd fod y mwyafrif o blant ag ASA yn y wladwriaeth hon mewn dosbarthiadau prif ffrwd a bod eu canlyniadau’n fwy llwyddiannus gyda'r cymorth ychwanegol a ddarperir na’r rhai sydd ddim yn integreiddio. Cytuna Waddington a Reed (2017) gyda hyn wrth ychwanegu bod ysgolion prif ffrwd o fantais i’r dysgwyr ag ASA, dywed bod cymysgu’r dysgwyr yn gwella ansawdd eu bywyd, eu perfformiad addysgol a'u datblygiad cymdeithasol. Credir hefyd bod prif ffrydio yn cynyddu ymwybyddiaeth gymdeithasol y plant eraill sy'n dod i gysylltiad â'r plant sydd wedi'u cynnwys. Canfu fod plant ifanc ag ASA mewn ysgolion prif ffrwd yn arddangos ymddygiadau mwy cymdeithasol na'r rhai mewn ysgolion arbennig. Gorchuddir yr hyn a ddywed gan Waddington a Reed (2017) gydag agwedd o ofynion Donaldson (2015, tud. 30) “parchu anghenion a hawliau pobl eraill, fel aelod o gymdeithas amrywiol”. 
Wrth ddadansoddi sawl damcaniaeth, gwelir bod amrywiaeth o agweddau gwahanol o gynnwys dysgwyr ASA mewn ysgolion prif ffrwd. Wrth gyfeirio’n nol at ddatganiad yr ymchwil, noda Donaldson (2015) taw gofynion y dyfodol yw i ddarparu addysg ar yr un continuwm heb ystyried anghenion addysgu ychwanegol dysgwyr. Fel y nodwyd, cystylltir sawl ymchwilydd gyda gofynion Donaldson (2015) megis Tarbox et.al (2014). Yn ychwanegol i hyn, defnyddir sawl astudiaethau fyd-eang i gefnogi’r adolygiad. O ganlyniad i’r canfyddiad hwn, adlewyrchir bod galwad am fwy o ymchwil yng Nghymru, gan fod diffyg astudiaethau yn y maes yma.
Pennod 3 - Methodoleg
Er mwyn ceisio canfod effeithlonrwydd o gynnwys dysgwyr ag ASA yn ysgolion prif ffrwd, defnyddiwyd dulliau gwahanol i gyfuno gwybodaeth ddibynadwy o’r achos o dan sylw. Gyda chymorth Johnson (1994) gwelaf fod dewis dulliau ymchwil yn rhan hanfodol o'r broses ymchwil. Cyn cychwyn casglu gwybodaeth, atgyfnerthir y broses o gasglu’r dystiolaeth yn gyfrinachol mewn cysylltiad â Deddf Diogelu Data 1998. Sicrhaf i gynnwys fy mrofiad dewisiol mewn modd moesol ar gyfer osgoi niwed i’r unigolyn o fewn y broses wrth ymgysylltu efo canllawiau BERA (2019) (Gweler yn atodiad 1). I’r mater o bryder hynny, parhaodd yr holiadur a'r cyfweliadau yn ddienw. Penderfynaf ddefnyddio amrywiaeth o ddulliau ymchwil cymysg megis defnydd o ddulliau ansoddol a meintiol. Fel y nodwyd, cynhwysa arsylwadau a holiaduron a roddir i ymatebwyr ar gyfer cynrychiolaeth ystadegol y canfyddiadau yn yr astudiaeth, yn ychwanegol cynhelir cyfweliadau â'r ymatebwyr ac arbenigwyr o fewn y maes hwn. Argymhellir gan Punch (2016) i ddefnyddio'r dull meintiol o gasglu data drwy holiaduron gan mai dyma'r dull gorau o gynnal damcaniaeth sy’n ddefnyddiol ar gyfer canlyniadau mesuradwy. Ychwanega Punch (2016) bod defnyddio cyfweliadau yn ddull ansoddol effeithiol wrth archwilio gwybodaeth gan gyfranogwr mewn sefyllfa naturiolaidd. Y dull delfrydol ar gyfer yr ymchwil astudiaeth yw fath na yw’n debygol, gelwir hyn yn samplu cyfleustra. Diben y dull hwn yw recriwtio sampl poblogaeth sy'n hawdd i gael mynediad. 
Wrth ystyried cyfweliad strwythurdig fel dull ymchwil, credaf gellir ei ddefnyddio’n eang i ennyn gwybodaeth ansoddol am safbwyntiau, profiadau a theimladau gan ofyn cwestiynau penagored. Mae NFER (2015) yn datgan bod cynnal cyfweliadau yn ddull effeithiol i gydymdeimlo a chaffael dealltwriaeth cliriach o’r achos sydd o dan sylw. Dadleua Newman a Benz (1998) bod cyfweliadau yn gallu achosi straen ar yr unigolyn. O ganlyniad, gan ystyried anghenion y dysgwyr, penderfynwyd cynnig os oedd well gan yr wyth dysgwr ag ASA ymateb fel grŵp neu’n unigol. Ychwanega Christensen a James (2017) bod cyfweliad yn darparu mwy o gyfle i ymhelaethu ar ymatebion i gwestiynau penodol, gan ganfod dealltwriaeth fanylach. Cynigir y cyfle i addasu'r cwestiynau a ofynnwyd i gael yr ymateb mwyaf gwybodus gan y cyfwelai. Adlewyrchir yr hyn gan Docherty and Sandelowski, (1999, tud. 177) “they are the best sources of information about themselves”. Gan ddilyn canllawiau BERA (2019), rhoddwyd cyfle i ddisgyblion adael sefyllfa'r cyfweliad pryd bynnag nad oeddent yn dymuno cymryd rhan.
Mae Oppenheim (1992) yn cynnig cynnwys defnydd o gwestiynau caeedig yn y cyfweliadau a’r holiaduron. Nodir y gall newidiadau i amserlen dyddiol y dysgwyr a’r athrawon fod yn anhawster. Atgyfnerthir hyn gan Pittman (2007), bod newid amserlen ddyddiol dysgwyr ag ASA yn gallu achosi gofid a phryder. O ganlyniad, sicrhaf i rybuddio’r dysgwyr o flaen llawn er mwyn osgoi unrhyw anghysur. Canfu bod cwestiynau caeedig yn cymryd llai o amser ar gyfer y ddwy agwedd; am gwblhau'r holiadur/cyfweliad ac wrth ddadansoddi a dehongli'r canlyniadau (Oppenheim, 1992). Fodd bynnag, mae Clark a Moss, (2001) yn dadlau nid yw cwestiynau meintiol caeedig yn caniatáu i'r ymatebydd ehangu a chefnogi eu hateb. Amlyga bod cwestiynau agored yn cyflenwi data ansoddol sy'n caniatáu i'r ymatebydd ddarparu cymaint neu gyn lleied o wybodaeth ag y dymunant.  Ychwanegir gan Cargen (2007), mantais cynnal holiaduron yw sicrhau nad yw’r ymatebwyr yn cael eu tanseilio i ymateb ar unwaith. Felly, bwriadwyd i ddosbarthu’r holiaduron wythnos cyn eu disgwyl yn ôl. Gwrthgyferbynnir hyn gan Oppenheim (1992), dywed gall hyn arwain at atebion anghyflawn sy’n dylanwadu ar ganlyniadau’r holiadur.
Yn ogystal, canfu NFER (2015) bod arsylwi yn ddull defnyddiol iawn, penderfynaf i arsylwi ar sut mae unigolion yn ymdopi o fewn yr ysgol prif ffrwd. Ychwanega bod un fantais amlwg o gynnal arsylwadau a hynny yw bod yn rhoi’r hawl i’r ymchwilydd arsylwi tystiolaeth gynradd ddibynadwy. Er dweud hynny, ychwanega NFER (2015), gall dysgwyr ymddwyn mewn ffordd wahanol wrth iddynt hwy fod yn ymwybodol bod arsylwad yn cael ei gynnal. Felly, mae’n hanfodol i fod yn anffurfiol heb straen. Cefnoga BERA gan ddatgan bod 18% o ymatebwyr yn dweud taw amser yw’r brif her wrth ymchwilio, o ganlyniad sicrhaf i gwblhau'r dulliau ymchwilio mewn digon o amser. Serch hynny, ychwanegir gan Sapsford a Jupp (2006) agweddau cadarnhaol o arsylwi fel dull ymchwilio. Noda bod data arsylwi yn galluogi'r ymchwilydd i nodi'r hyn y mae'n ei weld fel tystiolaeth gynradd, dywed bod effeithlonrwydd y dull hwn yn aml cywir. Awgryma Merriam a Tisdell (2016) bod recordio’r arsylwad yn dod i ddefnydd ar gyfer dibynadwyaeth yr astudiaeth ymchwil. Dadleua Keith a Oancea (2014) bod rhai unigolion yn gallu teimlo o dan wasgedd wrth weld unigolyn yn recordio, ymateba’r hyn gan Sapsford a Jupp (2006) gan nodi dylir rhybuddio’r weithdrefn cyn mynd ati i recordio.
Gan ystyried amrywiaeth o ffynonellau eilaidd fel math o ymchwil, dadansoddir gan Smith (2006) bod ffynonellau megis llyfrau ac erthyglau yn ddull ymchwil ddibynadwy sydd ddim yn treulio cymaint o amser. Dywed bod erthyglau presennol yn arbennig ar gyfer tystiolaeth ddibynadwy ac effeithiol. Awgrymwyd gellir wedi cynnwys mwy o erthyglau megis erthyglau papur newydd er mwyn dod o hyd i fwy o astudiaethau achos i’r cyfyngiad hwn. Fe wnaeth y ffynonellau eilaidd cefnogi’r ffynonellau cynradd er mwyn ddadansoddi a’i ategu. Teimla’r ymchwilydd y bydd yn ddefnyddiol i gynnal cyfweliad gyda’r rhieni/gofalwyr pe bai’n ysgrifennu’r fath yma o ymchwil eto. Dadansoddir yr hyn, barn y rhieni/gofalwyr ar sut mae’r ysgol yn ymdopi wrth gynnal dysgwyr ASA yn yr ysgol prif ffrwd.


Pennod 4: Canlyniadau a thrafodaeth
Nod y bennod hon yw trafod canlyniadau’r ymchwil cynradd a’i ymgysylltu efo ymchwil eilaidd, bwriadaf i ddadansoddi'r ymatebion o'r holiaduron a'r cyfweliadau o’r dosbarthiad gan Ysgol A.  Diben y dulliau ymchwil yw crynhoi ymatebion ar deimladau a barn sy’n cynnwys dysgwyr ASA mewn ysgolion prif ffrwd. Cynhelir Ysgol A chyfleusterau addysg prif ffrwd i'r un safonau trwy gydol yr ysgol, p'un a oes ganddynt anableddau neu beidio. Cyfateba hyn yn gryf ag ethos Donaldson (2015).
4.1 - Ymatebion i’r holiadur
Cwestiynwyd staff atodol Y Tŷ (tri chynorthwyydd) er mwyn cyfiawnhau eu teimladau ar gymorth Y Tŷ ar gyfer cynnwys dysgwyr ASA (Gweler atodiad 2).
4.1.1 – Ymatebion i gwestiwn un
	Cwestiwn un

	A oes digon o gymorth yn yr ysgol prif ffrwd ar gyfer disgyblion sydd ag ASA? (0 = dim cymorth a 10 = llwyth o gymorth).



Adlewyrchir ymatebion boddhaol gan y cyfranogwyr i’r cwestiwn uchod. Wrth ddadansoddi’r canlyniadau, dangosir taw cymedr y siampl o’r holuaduron yw saith. Noda Brace (2008) mantais o gael graddfa ysbeidiol yw bod yr ymchwilydd yn gallu adolygu’n glir os ydy’r cyfranogwyr yn credu’n gryf dros y mater neu biedio. Yna, ymylaethir gan y staff atodol ar eu barn o gredu os oes digon o gymorth yn yr ysgol prif ffrwd ar gyfer disgblyion ag ASA. Nodir gan un cyfranogwr “Mae’r athrawon yn y prif adeiliadau yn rhoi llawer o gymorth i’r plant ond does dim digon o adnoddau ar gael”. Fel y sonwyd yn 2.4, nodir gan Hurt et. al (2019), amlyga bod diffyg cymorth ariannol yn ysgolion prif ffrwd i gynnal adnoddau a chyfleusterau a fydd o fudd ar gyfer gallu academaidd y disgyblion ASA. Dadleua Chandler-Olcott a Kluth (2019) bod gormod o gymorth ar gyfer dysgwyr ag ASA o fewn amglychedd prif ffrwd yn gallu dylanwadu ar annibyniaeth yr unigolyn a gwneud iddyn deimlo’n wahanol. 
[bookmark: _Hlk7098164]Ychwanegir gan cyfranogwr arall “Rwy’n teimlo bod angen mwy o gynorthwywyr i’r dosbarth yn y prif gwersi”. Cefnoga pennaeth Ysgol A wrth nodi bod cymorth ychwanegol yn dibynnu ar sefyllfa y dysgwyr ag ASA, hynny yw os yw’n gymwys ar gyfer datganiad neu beidio. Ymhelaethir gan cyfranogwr bod “rhai staff yn ansicr sut i ymdopi gyda’r plant ac felly’n gallu gwneud sefyllfa yn waeth yn hytrach na rhoi cymorth”. Dadl LaBarbera (2019) yw, nid yw dealltwriaeth athrawon a myfyrwyr yn ddigon safonol i ymdopi gyda dysgwyr ag ASA. Fel y nodwyd yn gynharach, atgyfnerthir hyn gyda Cymdeithas awtistig genedlaethol (2019). Credir nad yw ysgolion prif ffrwd yn paratoi safonau proffesiynol i ddarparu potential llawn y dysgwyr. Ymateba Ysgol A gan weithredu tystysgrif ASD Cymru (2011), targed yr ysgol ar gyfer diwedd flwyddyn 2019 yw sicrhau bod pob aelod o staff wedi cwblhau ‘tystygrif ymwybyddiaeth am awtisiaeth’. Dyma felly cam agosach at ofynion Donaldson (2015).
4.1.2  – Ymatebion i gwestiwn dau
	Cwestiwn dau

	A oes digon o adnoddau a chymorth yn y ‘Tŷ’?











Wrth ddadansoddi’r canlyniadau, gwelir bod cysylltiad uniongyrchol efo’r adolygiad llenyddiaeth, megis Y Gyfarwyddiaeth Addysg (2018). Noda pwysigrwydd o sefydlu adnoddau pwrpasol yn ysgolion prif ffrwd wrth addysgu dysgwyr ADY. Ymatebir mwyafrif o’r cyfranogwyr yn negyddol. Ymhelaethir “does dim digon o adnoddau am blant sydd gydag anghenion”. Dadleua un cyfranogwr bod digon o adnoddau ar gyfer yr anghenion sydd ar gael yn y Tŷ, credir bod uned ASA yn fwy priodol os ydy’r anghenion yn fwy dwys. Ychwanegir bod gôr ddefnyddio adnoddau yn gallu dylanwadu’n negyddol ar eu hannibyniaeth, cysylltir hyn gyda chanfyddiad Chandler-Olcott a Kluth (2019).
 
4.1.3 – Ymatebion i gwestiwn tri
	Cwestiwn tri

	Ydych chi’n credu bod cynnwys disgyblion ASA yn ysgolion brif ffrwd yn llwyddiannus yn yr ysgol?



Soniwyd gan Barnard, Prior a Potter (2000) bod diffyg cymorth ac adnoddau addas mewn ysgolion prif ffrwd. Atgyfnerthir  hyn gyda’r cyfranogwyr, dywed gan un “Mae angen fwy o gymorth a grwpiau i’r plant gydag awtistiaeth”. Fel y nodwyd, gosoda Cod Anghenion Dysgu Ychwanegol Cymru (Y Gyfarwyddiaeth Addysg, 2018) ofynion i osod camau rhesymol er mwyn cynnal cymorth pwrpasol heb osod unrhyw gyfyngiadau ar gyfer yr unigolyn ADY.  I’r gwrthwyneb, ymateba cyfranogwr yn bositif “Ydw, oherwydd mae rhai athrawon yn addasu'r gwaith i’r plentyn. Ond rwyf yn meddwl gall yr ysgol wella gan roi gwybodaeth am y newidiadau i’r gwersi/dosbarth ac i rai athrawon gael hyfforddiant am Awtistiaeth”. Dadansodda Dodd (2005) bod newid trefn ddyddiol y dysgwyr ag ASA yn gallu effeithio ar ofid a’i phryder. Gwrthgyferbynnir pryderon y cyfranogwr efo Donaldson (2015), wrth sicrhau i’r ysgol a staff atodol hybu dysgwyr hapus a hyderus.

4.1.4 – Ymatebion i gwestiwn pedwar
	Cwestiwn pedwar

	[bookmark: _Hlk7211244]Beth yw prif heriau o gynnwys dysgwyr ag ASA yn ysgolion prif ffrwd?



Ymatebir sawl cyfranogwr ar effaith dylanwadol o newid amgylchedd dosbarth megis cyfoedion y dosbarth, cynllun eistedd neu athrawon gwahanol. Amlinellir gan Bhargava  (2018) bod canlyniad gwell gan ddysgwyr ag ASA sy’n adnabod amgylched cyfoethog, gellir adlewyrchu perfformiad llawer mwy hyderus a chyfforddus. Sonnir gan gyfranogwr arall “Does dim digon o amser i blant gyda ADY ateb cwestiynau”. Diddorol gwybod dylai aros lleiafswm o dri i bum eiliad cyn cymharu (Blosser, 1991). Ymateba Bender (2007) dylir aros o leiaf deg eiliad ar ôl ateb cwestiwn ar gyfer dysgwyr ADY. Awgryma gellir gweithredu’r ymyriad trwy gydol ysgolion prif ffrwd er mwyn sicrhau cysondeb a diffyg straen i bob dysgwyr presennol. Ychwanega cyfrannwr bod diffyg elfennau cymhwysedd digidol yn yr ysgol. Sonnir gan Trevarthen et.al (1996) bod agweddau o gymhwysedd digidol yn hybu dysgu ar gyfer dysgwyr ASA. Amlygir bod gynnwys yr hyn trwy gydol ysgolion yn gallu dod o fudd ar gyfer pawb.

4.1.5 – Ymatebion i gwestiwn pump
	Cwestiwn pump

	Beth yw prif heriau yn y ‘tŷ’?



Atebir 100% o’r ymatebwyr bod prif her y tŷ yw sut i ymdopi gydag ymddygiad a dicter y dysgwyr. Trafodwyd yn yr ail bennod amrywiaeth o ymchwil sy’n nodi bod  athrawon a staff atodol yn teimlo bod angen fwy o hyfforddiant ASA (Cymdeithas awtistig genedlaethol, 2019). Seilir y gymdeithas cyrsiau hyfforddi hanfodol ar gyfer athrawon a chynorthwyydd, noda bod pris o £30 fesul modiwl. Ychwanegir cyfranogwr arall bod ymddygiad gwael yn dylanwadu ar gyfoedion y dosbarth. Ymateba Mayes (2017) bod trin ymddygiad yn hanfodol ar gyfer lles dysgwyr arall o fewn y dosbarth (tŷ), gellir amharu ar addysg y dysgwyr.

4.1.6 – Ymatebion i gwestiwn chwech
	Cwestiwn chwech

	Yn eich barn chi, a oes dylanwad positif ar les yr unigolion yn yr ysgol prif ffrwd?




Ymatebir 72% o’r cyfranogwyr bod dylanwad positif ar les y dysgwyr wrth fynychu’r brif ffrwd. I’r gwrthwyneb, dywed 28% bod profiadau'r tŷ neu uned ASA yn fwy buddiol. Fel y nodwyd yn yr ail bennod, noda Roth a Rezaie (2011) bod mantais anhygoel ar gyfer datblygiad dysgwyr ASA, megis cyfathrebu. Cefnoga Hurt et.al (2019) gyda 28% o’r cyfryngwyr, credir bod well gan ddysgwyr ASA mynychu uned sy’n darparu adnoddau a chymorth delfrydol. Gwrthgyferbynnir gan Quill (1995), nodir bod lles unigolion yn fwy iach wrth feithrin lles meddyliol a chorfforol. Atgyfnerthir hyn â Donaldson (2015, tud. 45) “angen i blant a phobl ifanc brofi lles cymdeithasol, emosiynol a chorfforol er mwyn ffynnu a llwyddo yn eu haddysg."












4.2 - Arsylwad dau dysgybl

Yn ystod pythefnos profiad dewisol, penderfynwyd arsylwi dau fachgen ag ASA. Cyn arsylwi, gofynnwyd am ganiatâd y ddau unigolyn (Merriam a Tisdell, 2016). Canolbwyntir ar sut maent yn ymdopi yn yr ysgol. Nad oedd disgybl A yn mynychu’r brif ffrwd o gwbl oherwydd ei ymddygiad treisgar. Adlewyrchir personoliaeth hyderus iawn gan unigolyn A ond yn gwrthod cwblhau unrhyw ddarn o waith. Dadlau Al-Ghani a Kenward (2011) bod amgylchedd uned (y Tŷ) yn gosod gormod o gyfyngiadau i’r unigolyn. Sylwyd bod unigolyn A yn gwario trwy’r dydd yn y Tŷ ac yn canolbwyntio ar ei hoff gêm cymhwysedd digidol ‘Zero’. Ychwanegir gan Bender (2007) bod anghenion dysgwyr ag ASA dwys yn cyrraedd sefyllfa lle bydd eu datblygiad sgiliau dysgu yn elwa mwy o gefnogaeth o fewn uned ASA.

I’r gwrthwyneb, darganfyddwyd bod unigolyn B yn fwy annibynnol. Cymerir diddordeb yn fathemateg wrth fynychu’r brif ffrwd. Adlewyrchir gwersi effaith cadarnhaol ar les ac addysg yr unigolyn. Serch hynny, dangosir elfennau talentog iawn yn y pwnc celf, arsylwyd hapusrwydd yr unigolyn tra arlunio yn ei amser rhydd. Sylweddolwyd nad oedd yr unigolyn yn mwynhau gwersi celf megis cyfyngiadau o arlunio’n rhydd. Gwelwyd bod y wers strwythuredig yn achosi rhwystredigaeth ar unigolion B, atgyfnerthir hyn eto gyda damcaniaeth Al-Ghani a Kenward (2011). Adlewyrcha unigolyn B personoliaeth annibynnol lle dylanwadir yr hyn ar weithgareddau gwaith grŵp gyda chyfoedion arall y dosbarth prif ffrwd. Gwrthodir yr unigolyn i weithio gyda dysgwyr arall ac o ganlyniad fe wnaeth hyn amharu ar weithgaredd Hanes; creu a darllen sgript am yr ail ryfel byd. Er hynny, mynega unigolyn B profiadau hapus yn yr ysgol prif ffrwd gan gynnwys cynhwysiant ac ymrwymiad hyfryd gan gyfoedion arall y dosbarth.
 
4.3 – Ymatebion i‘r cyfweliad
Penderfynwyd cyfweld a phedwar dysgwr ag ASA o’r tŷ er mwyn dadansoddi eu barn a’u teimladau ar sut roeddent yn teimlo tra’n mynychu’r brif ffrwd. Dewiswyd y grŵp hwn oherwydd teimlwyd eu bod yn gallu darparu adborth ac ymatebion gwerthfawr a diddorol. Cynigwyd y dewisiad i’r cyfranogwyr cael eu cyfweld yn unigol neu fesul grŵp, penderfynir gweithredu’r cyfweliadau’n unigol.

Ar gyfer y cwestiwn cyntaf, rhoddwyd cwestiynau ynglŷn â’r tŷ er mwyn canfod eu teimladau a’u meddyliau am gynnwys y dysgwyr yn yr ysgol prif ffrwd. Seilir y cwestiwn cyntaf ar les y dysgwyr o fewn yr ysgol prif ffrwd. Amlygir 80% o’r dysgwyr bod eu personoliaeth yn fwy hyderus yn yr ysgol prif ffrwd ac roeddent yn teimlo’n hapus. Fel y soniwyd ym mhennod 4, credir gan lawer o ymchwilwyr bod manteision ar les unigolyn ag ASA wrth fynychu ysgol prif ffrwd. Ychwanegir gan Matthews (2016) bod tystiolaeth ddibynadwy o ddysgwyr yn teimlo’n fwy hapus mewn amgylchedd prif ffrwd. Dylanwadir hyn yn bositif ar raddfa les Laevers (1993, dyfynnwyd yn Moylett, 2013). Gwrthgyferbyna un cyfranogwr, sonnir bod amgylchedd prif ffrwd yn gwneud iddynt bryderu fwy. Atgyfnerthir yr hyn gan Jollife (1992, dyfynnwyd yn Torres a Donnellan, 2015) gan ddatgan bod addysg brif ffrwd yn gwbl amhriodol i anghenion plant megis disgybl ag awtistiaeth ac yn gwneud iddynt hwy deimlo’n anghyfforddus.

[bookmark: cysill]Seilir yr ail a’r trydydd cwestiwn ar beth yw’r agweddau positif a negatif wrth fynychu’r ysgol prif ffrwd. Sonnir rhai bod y gwersi yn fwy o hwyl ac maent yn hoffi cymdeithasu gydag eraill, atgyfnerthir hyn gan LaBarbera (2019). Noda gan rhai dysgwyr bod cyfoedion yr ysgol prif ffrwd yn gwneud iddynt hwy deimlo o dan straen ar sail gallu. Yn ffodus, yn Ysgol A sefydlwyd adeilad cymorth ychwanegol ar gyfer lles yr unigolyn, a enwir ‘Yr Hafan’. Cynhwysa’r adeilad ddau aelod o staff sy’n rhoi adborth a chymorth os yw disgyblion yn teimlo’n isel neu os oes unrhyw broblemau ganddynt sy’n effeithio ar eu lles. Mae un dysgwr yn mynegi dylai’r ysgol gynnwys mwy o adnoddau megis “ystafell synhwyraidd”. Noda hefyd bod gwasanaethau ysgol gyfan yn effeithio ar bryder rhai unigolion, dylanwadir hyn ar ddiffyg cymhelliant i’r dysgwyr fynychu’r ysgol prif ffrwd.

Yn y pedwerydd cwestiwn, trafodwyd sut gall yr ysgol ddatblygu ar ymrwymiad dysgwyr ASA yn ystod gwersi yn yr ysgol prif ffrwd. Nodir  80% o’r dysgwyr dylent gynnwys mwy o gemau o fewn gwersi. Amlyga’r 80% taw eu hoff dull o ddysgu yw trwy gemau neu agweddau o gymhwysedd digidol. Canfu Holt (2009) bod pob dysgwyr sy’n cyfranogi mewn gweithgareddau megis gemau corfforol a chymhwysedd digidol, mae eu dealltwriaeth o’r wybodaeth yn well wrth fwynhau’r gweithgareddau sydd ar gael. Cynhwysir y pumed cwestiwn os oedd well i’r dysgwyr mynychu’r brif ffrwd neu aros yn amgylchedd y Tŷ. Ymatebodd saith allan o’r naw dysgwr bod yn well ganddynt hwy fynychu’r brif ffrwd oherwydd bod mwy o ryddid a phethau i wneud. Dadleua dau gyfranogwr bod “gormod o bobl” o fewn yr ysgol prif ffrwd, ond maent yn datgan bod gwersi addysg gorfforol yn helpu’r dysgwyr ymdopi gyda straen a phryder.

Wrth grynhoi, dangosir y canlyniadau arwyddocâd teimladau'r cyfranogwyr ar gynnwys dysgwyr ag ASA yn yr ysgol prif ffrwd. Dysgwyd bod cred a theimladau'r ymchwilwyr a’r cyfranogwyr yn arddangos patrwm cyson ac ailadroddus.  Adlewyrchir 80% o’r ymatebion gan y dysgwyr ag ASA safbwyntiau cadarnhaol o blaid cynnwys y dysgwyr yn yr ysgol prif ffrwd. Ymgysylltir hyn efo damcaniaethau sawl ymchwilydd ym mhennod 2. Dadansoddwyd bod ymatebion cymysg am y cymorth sydd ar gael o fewn yr ysgol, atgyfnerthir hyn efo damcaniaeth Gray (1993). Yn cyfateb i hyn, credir bod angen gweithredu ar lais y cyfranogwyr er mwyn llwyddo ffynnu at faterion ADY y dyfodol llwyddiannus (Donaldson, 2015).  

Pennod 5: Casgliad
Wrth edrych ar yr holl wybodaeth a ddarparwyd gan naw ymatebwr i'r holiadur, pedwar dysgwr yn y cyfweliad strwythuredig, arsylwadau ac ymchwil eilaidd; mae’n amlwg y bod cynnwys dysgwyr ASA yn gallu fod yn llwyddiannus iawn os oes ymrwymiad a dyfalbarhad efo’r ysgol gyfan (Gray, 1993). Fodd bynnag, mae nifer o rwystrau i weithredu’r broses yn llwyddiannus megis cymhelliant a chymorth gan athrawon, staff atodol a chyfoedion yr ysgol. Gan ystyried nodau cychwynnol y prosiect ymchwil hwn, amlinellir pennod dau a phedwar enghreifftiau o sut y gellir ymdopi a chynnwys dysgwyr ag ASA o fewn ysgol prif ffrwd. Canfu Canavan (2015) bod amrywiaeth o fanteision ar les y dysgwyr ac athrawon wrth i unigolion ag ASA fynychu’r brif ffrwd. I’r gwrthwyneb, mynegir gan gyfranogwr o’r cyfweliad bod amgylchedd yr ysgol prif ffrwd yn eu pryderu ormod. Fel y nodwyd, ymateba ASD Cymru (2011) gydag amrywiaeth o adnoddau a strategaethau er mwyn codi ymwybyddiaeth yn ASA, o ganlyniad caiff yr ysgol gyfan dealltwriaeth a gwybod sut i ympdopi gyda’r ar y cyflwr. Targed Ysgol A ar gyfer diwedd 2019 yw sicrhau bod pob aelod o staff yn cael cymhwyster tystysgrif ymwybyddiaeth ASA. Ysbrydola ASD Cymru i weithredu’r holl strategaethau a chynlluniau a gosidir a’i trosglwyddo  yng ngyrfa dysgu broffesiynol yr ymchwilydd. Atgyfnerthir hyn at argymhellion y cwricwlwm newydd, tanlinella Donaldson (2015) bod rôl hanfodol gan athrawon, staff, dysgwyr a rhieni i ddylanwadu’n bositif a hyderus ar ddatblygiad addysgol dysgwyr sydd ag ADY.

Dadansoddir yr holl ymchwil cynradd ac eilaidd bod cyfrifoldeb a rôl arwyddocaol pob unigolyn ynghlwm â’r broses er mwyn sicrhau unigolion hyderus sy’n mwynhau eu llwybr addysg heb fod dan anfantais (Y Gyfarwyddiaeth Addysg, 2018).  

